A BIZOTTSÁG 2156/2005/EK RENDELETE
(2005. december 23.)
az 1107/96/EK rendelet mellékletében szereplő eredetmegjelölés termékleírásának módosításáról (Siurana) [OEM]
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre (1) és különösen annak 6. cikke (3) bekezdésére és (4) bekezdése második francia bekezdésére, valamint 9. cikkére,
mivel:
(1)
A 2081/92/EGK rendelet 6. cikkének (2) bekezdésével összhangban Spanyolország azon kérelmét, amely az 1107/96/EK bizottsági rendeletnek (2) megfelelően bejegyzett „Siurana” oltalom alatt álló eredetmegjelöléshez kapcsolódó termékleírás egyes pontjainak módosítására irányult, kihirdették az Európai Unió Hivatalos Lapjában (3).
(2)
Mivel a 2081/92/EGK rendelet 7. cikke szerinti egyetlen kifogási nyilatkozat sem érkezett a Bizottsághoz, e módosításokat be kell jegyezni és ki kell hirdetni az Európai Unió Hivatalos Lapjában,
ELFOGADTA EZT A RENDELETET:
1. cikk
„Siurana” eredetmegjelöléshez kapcsolódó termékleírás e rendelet I. mellékletének megfelelően módosul.
2. cikk
A termékleírás főbb pontjainak összefoglalása e rendelet II. mellékletében található.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. december 23-án.